31999D0412
L 156/37
JURNALUL OFÍCIAL AL UNIUNII EUROPENE
DECIZIA COMISIEI
din 3 iunie 1999
privind chestionarul de raport obligatoriu al statelor membre în conformitate cu articolul 41 alineatul (2) din Regulamentul (CEE) nr. 259/93 al Consiliului
[notificată cu numărul C(1999) 1456]
(1999/412/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 259/93 al Consiliului din 1 februarie 1993 privind supravegherea și controlul transporturilor de deșeuri în interiorul, în și afară din Comunitatea Europeană (1), în special articolul 41 alineatul (2),
având în vedere Directiva 91/692/CEE a Consiliului din 23 decembrie 1991 privind standardizarea și raționalizarea rapoartelor referitoare la punerea în aplicare a anumitor directive (2) referitoare la mediu, în special articolul 6,
(1)
întrucât la articolul 41 alineatul (1) din Regulamentul (CEE) nr. 259/93 se cere statelor membre ca, înainte de încheierea fiecărui an calendaristic și în conformitate cu articolul 13 alineatul (3) din Convenția de la Basel, să întocmească un raport pe care să îl trimită Secretariatului Convenției de la Basel, iar o copie a acestui raport să fie trimisă Comisiei;
(2)
întrucât, în conformitate cu articolul 41 alineatul (2) din Regulamentul (CEE) nr. 259/93, Comisia trebuie ca, pe baza acestor rapoarte, să întocmească la fiecare trei ani un raport referitor la punerea în aplicare a respectivului regulament de către Comunitate și de către statele membre;
(3)
întrucât, pe baza articolul 41 alineatul (2) din Regulamentul (CEE) nr. 259/93, pentru elaborarea acestui raport, Comisia poate solicita informații suplimentare în conformitate cu articolul 6 din Directiva 91/692/CEE;
(4)
întrucât raportul pentru următorii trei ani va analiza perioada 2000-2002 inclusiv;
(5)
întrucât măsurile prevăzute în prezenta decizie sunt în conformitate cu avizul comitetului instituit în conformitate cu articolul 6 din Directiva 91/692/CEE,
ADOPTĂ PREZENTA DECIZIE:
Articolul 1
Se adoptă chestionarul atașat la prezenta directivă referitor la Regulamentul (CEE) nr. 259/93.
Articolul 2
(1) Statele membre utilizează chestionarul atașat pentru informațiile furnizate anual Comisiei, suplimentar față de obligația existentă în temeiul articolului 41 alineatul (1) din Regulamentul (CEE) nr. 259/93 de a trimite Comisiei o copie a raportului anual în conformitate cu articolul 13 alineatul (3) din Convenția de la Basel.
(2) Informațiile pentru fiecare an anterior, furnizate anual pe baza acestui chestionar trebuie transmise înainte de încheierea fiecărui an calendaristic. Primul raport întocmit pe baza acestui chestionar cuprinde informațiile pentru anul 2000 și trebuie comunicat înainte de încheierea anului 2001.
Articolul 3
Prezenta decizie urmează a fi revizuită în anul 2004, pe baza experienței acumulate în urma punerii în aplicare a Regulamentului (CEE) nr. 259/93, ilustrată în rapoartele colectate în temeiul prezentei decizii.
Articolul 4
Prezenta decizie se adresează statelor membre.
Adoptată la Bruxelles, 3 iunie 1999.